Este sábado era un día importante para o devir da competición, xa que de gañar, o Bar Madison collería unha vantaxe de catro puntos sobre os seus máximos perseguidores e así o faría logo de golear por 7-0 ao colista, o Carpintería Cerdeiro.
Outro que aproveitou a xornada de descanso do Transportes Cotelo foi un Beres-Apligasa que derrotou ao Vidú por 1-5 para igualar a puntos co segundo clasificado. Pola súa banda, o Descartes gañou con contundencia ao Bar O Cruceiro (2-7) para aproveitar a derrota do seu predecesor na clasificación como era o Vidú e ascender ata a cuarta posición.
Quen tampouco perdoou esta xornada foi un Seaia que superou por 0-3 ao Seguros Gontad-Secundino. E por último, o UD Pirotémica López lograría a súa primeira vitoria da tempada e lograríao nun encontro cheo de goles no que vencerían ao Chiringuito Balarés por 6-4.
Na undécima e derradeira xornada desta primeira volta da liga de fútbol sala de Corme, os encontros son os seguintes: Transportes Cotelo – Seguros Gontad Secundino (16.30h.); Carpintería Cerdeiro – Beres Apligasa (17.20h.); Bar Madison – Chiringuito Balarés (18.10h.); UD Pirotémica López – Descartes (19.00h.); e Vidú – Seaia (19.50h.). Descansa: Bar O Cruceiro.